Son iki ildə dünya miqyasında baş verən iqtisadi, siyasi və sosial kataklizmlər problemə daha çoxşaxəli, ardıcıl və genişmiqyaslı diqqət yönəltməyi tələb etdi. Bu dövrdə əməktutumlu iş yerlərinin yaradılması, orta və kiçik sahibkarlığın, özünüməşğulluğun inkişafı üçün möhtərəm Prezidentimiz cənab İlham Əliyev silsilə fərman və sərəncamlar, mütərəqqi proqramlar imzaladı və işlək planlar təsdiqlədi. Onu da qeyd edim ki, əməktutumlu iş yerləri yaradan və ən aparıcı istiqamətlərdən biri olan turizm və istirahət biznesi ölkə başçısının prioritet seçdiyi sahə olmuş, Bakıda keçirilən Avroviziya mahnı müsabiqəsi, Avropa oyunları, Formula 1 yarışları və digər dünyamiqyaslı tədbirlər qonaq qəbul etməyin Azərbaycan brendini formalaşdırmışdır.